Clio (izdavačka kuća)
<s>Clio je izdavačko preduzeće osnovano 1990. godine u Beogradu, u doba “najvećih društvenih preokreta i političkih lomova”, sa ciljem da stvori čvrste oslonce čitaocima koji se opiru razornom uticaju poljuljanog sistema vrednosti.</s>

<s>Uređivačka politika ove kuće koncipirana je tako da pokriva veliki broj oblasti, počev od svetske proze, istorije, antropologije, psihologije, studija komunikacija i medija, menadžmenta i marketinga, ekologije, esejistike, preko teorije, istorije i kritike umetničke prakse, do bibliotekarstva, muzeologije i obrazovne politike.</s>

<s>Do sada je objavljen veliki  broj naslova objedinjenih u nekoliko edicija, među kojima su romani dobitnika Bukerove nagrade Džona Banvila i Kiran Desai, objavljeni u okviru edicije Gral, zatim naslovi edicije Klepsidra koji promovišu popularnu kulturu, poput knjige Revolucija u glavi – pesme Bitlsa i šezdesete Ijana Mekdonalda, za angliste posebno zanimljiva biografija britanske romansijerke Virdžinije Vulf, kao i naslov Šekspir i družina Stenlija Velsa, biografija Danila Kiša Izvod iz knjige rođenih autora Marka Tompsona, ali i istorijske studije Car ili upravitelj Tonje Kjusopulu i Istorija Jugoslavije u 20. veku Mari-Žanin Čalić objavjene u ediciji Polis, dok su u okviru edicije Imago između ostalog objavljena i izabrana dela Dušana Kecmanovića.</s>

<s>Ono što takođe predstavlja deo uređivačke politike ove kuće jeste da objavljene naslove što više približi čitaocima, te je tako u Beogradu ugostila Kišovog biografa Marka Tompsona , najcenjenije savremene šekspirologe Stenlija Velsa i Stivena Grinblata, književnika Dimitrisa Sotakisa i mnoge druge.</s>

<s>Nagrade i priznanja (izbor)</s>

<s>Nagrada Izdavač godine 2003, 2010 i 2016. na Međunarodnom beogradskom sajmu knjiga
 Nagrada za Najbolju sajamsku prezentaciju na 51.</s><s>Međunarodnom beogradskom sajmu knjiga
 Nagrada Prvog međunarodnog sajma knjiga u Podgorici Najbolji izdavač godine
 Nagrada novinara akreditovanih na 49.</s><s>Međunarodnom sajmu knjiga u Beogradu za najprofesionalniji odnos sa medijima</s>

<s>Reference</s>

<s>Vanjske veze 
 Sajt izdavačke kuće Clio</s>

<s>Izdavačke kuće</s>

